section_heading: Prvi svjetski rat
paragraph_text: Krajem 1917. Stein je s III. bavarskim korpusom ponovno premješten na Zapadno bojište u pokrajinu Artois. Na Zapadnom bojištu u sastavu 17. armije također pod zapovjedništvom Otta von Belowa sudjeluje u Proljetnoj ofenzivi. U svibnju 1918. promaknut je u generala topništva. Nakon neuspjeha Proljetne ofenzive Stein je zbog savezničke ofenzive s III. bavarskim korpusom prisiljen na povlačenje i sve do linije Antwerpen-Meuse gdje dočekuje i kraj rata.